**Статистика** – **стопа самоубиства у Србији (Војводини) и другим државама**

 Индикатор распрострањености самоубиства на одређеној територији назива се стопа самоубиства и представља број извршених самоубистава на 100.000 становника.

У Србији 2020. године стопа самоубиства износила је 12,9 и сврстава нас у водеће земље по броју самоубистава свету. Нарочито је забрињавајуће стање у Војводини, у којој је стопа самоубиства у 2020. години била 16,5 (305 самоубистава укупно) али се запажа значајан тренд пада стопе у последњих 20 година (са 29,6 - 2000. године на 16,5 – 2020. године на 100.000 становника). Иако је стопа самоубиства у Војводини у опадању, и даље је висока, јер према подацима Светске здравствене организације из 2012. године, стопа самоубиства у Европи износи 13,8/100.000 становника.

Табела 1: **Стопа самоубиства у Војводини, 2000 – 2020. година ( / 100.000 становника)**

|  |  |  |  |
| --- | --- | --- | --- |
| Година | Број самоубистава | Број становника | Стопа самоубиства (на 100 000 стан.) |
| 2000. | 587 | 1.984.000 (процена) | 29,6 |
| 2001. | 542 | 1.976.000 (процена) | 27,4 |
| 2002. | 526 | 2.031.992 (попис) | 25,9 |
| 2003. | 521 | 2.058.962 (процена) | 25,3 |
| 2004. | 544 | 2.022.257 (процена) | 26,9 |
| 2005. | 515 | 2.012.918 (процена) | 25,6 |
| 2006. | 535 | 2.002.598 (процена) | 26,7 |
| 2007. | 505 | 1.991.507 (процена) | 25,4 |
| 2008. | 464 | 1.979.389 (процена) | 23,4 |
| 2009. | 484 |  1.968.356 (процена) | 24,6 |
| 2010. | 444 | 1.957.585 (процена) | 22,7 |
| 2011. | 438 | 1.945.780 (процена) | 22,5 |
| 2012. | 439 | 1.922.017 (процена) | 22,8 |
| 2013. | 426 | 1.912.095 (процена) | 22,3 |
| 2014.2015.2016.2017.2018.2019.2020. | 416358288334305290305 | 1.901.935 (процена) 1.891.701 (процена) 1.881.357 (процена) 1.871.515 (процена) 1.861.863 (процена) 1.852.093 (процена) 1.840.852 (процена) | 21,918,915,317,816,415,616,5 |

 *Извор података: Центар за биостатистику и инфортматику у здравству, Институт за јавно здравље Војводине*

Стопе самоубиства се значајно разликују у различитим државама. Према извештају Светске здравствене организације, стопе самоубиства су највише у земљама источне Европе, укључујући Литванију, Естонију и Руску Федерацију. У овим земљама стопа самоубиства се креће од 45 до 75 на 100.000 становника. Најниже стопе самоубиства забележене су у медитеранским земљама и у доминантно католичким земљама Латинске Америке (Колумбија, Парагвај) и у Азији (Филипини) и у муслиманским земљама (Пакистан). Ове земље имају стопу самоубиства испод 6 на 100.000 становника. У развијеним земљама Северне Америке, Европе и Аустралоазије, стопе самоубистава се налазе између ова два екстрема, крећући се од 10 до 35 на 100.000. Подаци за многе земље Африке и Јужне Америке нису доступни.

Извор:

* <http://www.iasp.info/wspd/>
* Центар за биостатистику и инфортматику у здравству, Институт за јавно здравље Војводине